“Dit is ’n kaleidoskoop van kleur wat ontplof het, asof God sy saadpot oor die hele Namakwaland uitgegiet het.”
“Jy moet die blomme gaan soek. Jy moet bereid wees om honderde kilometers af te lê en te besef dit gaan nie net oor die vlaktes met Namakwalandse daisies nie. Daar is soveel meer.”
Die blomseisoen is hier vir gebiede soos Namakwaland en die Weskus, en dié seisoen sorg jaarliks vir duisende besoekers wat optrek om na meer as 3 500 blomspesies te gaan kyk.
“Daar is nie ‘n perfekte plek waar jy moet stop nie. Jy is die kunstenaar of fotograaf in jou eie ateljee en die natuur is jou verhoog,” skryf Marianne Styan oor die blomme in Namakwaland. Loer gerus na die pragtige fotogalery onderaan die berig!